Nafarroako Parlamentuko Mahaiak, 2022ko azaroaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, Larrabideko atletismoaren arloko jarduketetarako 4 milioi euroko transferentziari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko azaroaren 25ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Osoko Bilkuran ahoz erantzun dezan:

Estatuko aurrekontu orokorren zuzenketen izapidearen ostean Larrabideko atletismoaren arloko jarduketetarako onetsitako 4 milioi euroren transferentziari dagokionez, parlamentari honek honako hau jakin nahi du:

• Zer jarduketa-sekuentzia du aurreikusita Nafarroako Gobernuak partida hori gauzatzeko?

Iruñean, 2022ko azaroaren 24an

Foru parlamentaria: Maiorga Ramírez Erro